Coba ceritain soal Musik Panting dalam bahasa banjar

Musik Panting adalah salah satu kasanian musik asli matan suku Banjar. Musik ini mamakai gitar panting nang jadi alat musik utama dalam musik ngini, diiringi lawan babarapa alat musik nang lain kayak saruling, biula, babun, kampul, agung basar atawa gung suwuk amun di Jawa, kaprak, kulimpat, wan kicik. Musik ngini tamasuk dalam musik kordofon nang mamakai tangga nada diatonis. Gitar panting tabuat matan kayu nangka nang diulah kayak mandolin atawa gitar nang tahalus pada ngitu.Musik panting dimainakan sambil ada nang mambacaakan syair-syair nasihat wan agama.

Musik Panting dipopulirakan lawan A.W. Syarbaini matan Barikin, Haruyan, Hulu Sungai Tengah pada tahun 1970-an. Awalnya, musik ini digunakan gasan maiiringi  japin gunung. Namun, musik ngini wahini ditampilakan gasan banyak acara, kayak kawinan, salamatan, hiburan gasan acara rasmi pamarintahan, dan lain-lain.